Астрономско броење на годините

**Астрономско броење на годините** — броење засновано на н.е./ce годишно нумерирање, но го следи построго децималното броење. Дополнително, ја вклучува и нултата година, при што годините пред 0 се означени со негативни броеви, а годините по 0 се означени со позитивни броеви. Астрономите го користеле јулијанскиот календар до 1582 година, вклучувајќи ја и годината 0, а грегоријанскиот календар по 1582 година, како што е прикажано од Жак Касини (1740), Сајмон Њуком (1898) и Фред Еспенак (2007).

Претставката а.д. и наставки н.е. и п.н.е. (наша ера, пред Христа или пред наша ера) се исфрлени од употреба. Годината 1 п.н.е. е  означена со 0, а пак годината 2 п.н.е. е означена -1, и во целина годините *n* п.н.е. се нумерирани според „- *(n* - 1)“  (негативен број еднаков на 1 - *n* ). Броевите на годините од н.е. *n* н.е. се едноставно *n* или + *n*. За поедноставна пресметка, честопати е потребен и бројот нула, особено кога се пресметува бројот на години во период што ја опфаќа епохата, потребно е само да се одземат крајните години едни од други.

Системот е именуван како таков заради неговата употреба во астрономијата. Неколку други дисциплини покрај историјата се занимаваат со периоди пред 1 година, некои од нив се дендрохронологијата, археологијата и геологијата, од кои последните две користат „години пред сегашноста“. Иако апсолутните бројчени вредности на астрономските и историските години се разликуваат само една година пред 1 година, оваа разлика е клучна кога се пресметуваат астрономските настани како затемнувањата или планетарните врзувања за да се утврди кога се случиле одредени спомнати историски настани.

## Употреба на годината нула
Во своите Рудолфини табели (1627), Јоханес Кеплер користел прототип на нулта година, кој го означил *Кристи* (Христос) меѓу годините означени со *Анте Крист* (пред Христа) и *Пост Крист* (по Христа) на средните табели за движење за Сонцето, Месечината, Сатурн, Јупитер, Марс, Венера и Меркур. Во 1702 година, францускиот астроном Филип де ла Хирер употребил една година со која ја означил  на крајот на годините со ознака *Анте Кристум* (п.н.е.), и веднаш пред годините со ознака *пост Крист* (н.е.) за средните  движења во своите *Астрономски табели*, со што  технички ја додал ознаката *0* на Кеплеровата *Кристи*. Конечно, во 1740 година францускиот астроном Жак Касини , кој е заслужен за воведувањето на годината нула, го завршил преминот кон 0 година во неговите *астрономски табели*, едноставно означувајќи ја оваа година *0*, сместувајќи ја на крајот на Јулијанските години со ознака *авант Христос* (пред Исус Христос или п.н.е.), а веднаш пред Јулијанските години означени како *апре Исус Христос* (по Исус Христос или н.е.).

Касини ги дал следниве причини за користењето на 0 година:

Фред Еспанак од НАСА наведува 50 Месечеви мени во текот на 0 година, што укажува дека станува збор за цела година, а не момент.

## Запишани години без нултата година
Иако ги употребил вообичаените француски поими „авант И.Х.“ (пред Исус Христос) и „апре И.Х.“ (по Исус Христос)  за да ги означи годините на други страници во својата книга, византискиот историчар Вананс Гримел користел негативни години (запишани со знак минус, -) за да означи години пред нашата ера, а пак годините од н.е. ги запишувал без во табелата. Тој  то го правел најверојатно за да заштеди простор и да не става 0 години меѓу нив.

1.0 верзијата на јазичната шема XML, честопати се користи за да се опишат податоци кои се размена помеѓу компјутери во XML, вклучува вграден во примитивни податочни типови **датуми** и **време.** Иако овие се дефинирани во смисла на ISO 8601 кој го користи пролептичниот Грегоријански календар и треба да вклучува година 0, спецификацијата на шемата XML наведува дека не користи нулта година. Верзијата 1.1  ја вклучува спецификацијата  ISO 8601 која ја користи нултата година, и покрај проблемите кои произлегуваат од недостаток на позадинската компатибилност.

## Поврзано

* Астрономски времеслед 
* Холоценски календар 
* ISO 8601

## Наводи

Категорија:Време во астрономијата
Категорија:Хронологија
Категорија:Календарски ери
Категорија:Специфични календари
Категорија:Поединечни календари